de març 2013 | Sagrada Família Avinyó\nCurs 2012-13 , Festes , Infantil , P-3 , P-4 , P-5\nPer acabar el trimestre, hem fet la mona de pasqua. Ens hem diverit mont fent-la i teniem moltes ganes d'arribar a casa per menjar-nos-la.\nP-5 Sargantanes (alguns nens i nenes hem fet de minipadrins amb els alumnes de la llar d'infants)\nPer acabar el 2n trimestre hem anat a la ludoteca del barri! Té un munt de joguines, disfresses,... Mireu com ens ho hem passat!!\nUs recordem que l'horari de sortida del dia 22 de març és a les 13h.\nEls nens i nenes que es queden al menjador sortiran a les 15h. :)\nLes vacances de Setmana Santa són del 23 de març a l'1 d'abril, ambdós inclosos i les classes començaran el dimarts 2 d'abril.\nEns visiten els minipadrins!\nCurs 2012-2013 , Llar d'Infants , Visita\nAvui ens han visitat els nens i nenes de p5, els nostres minipadrins! I ens han ajudat a fer la nostra mona. Ens ha agradat moltíssim i ens ha quedat boníssima!\nMoltes gràcies minipadrins!!\nUs volem ensenyar les fotografies que vam poder fer ahir a la classe. Volem agraïr l'assistència a les famílies que vau poder venir i esperem que tingueu un bon record com nosaltres.\nVa ser un matí molt divertit!\nDemà us farem arribar les vostres obres d'art.\nVam acabar l'any celebrant l'aniversari del més petit de la classe, el Gabriel. 3 anys!!! Guau... I quan vam tornar de les festes de Nadal alguns ja havien fet els 4 anys i altres els han anat fent aquests mesos. MOLTES FELICITATS A TOTS I TOTES!!! Cecília, Mariam, Joshua, Luisa i Joab.\nDurant aquest trimestre, gràcies a la col.laboració de les famílies hem pogut conèixer-nos millor. Al llarg de les vacances de Nadal vàreu fer una feina amb els vostres fills i filles per tal que després ells en poguessin fer una presentació als seus companys i companyes. D'aquesta manera hem vist com eren de bebés, què han après durant aquest tres o quatre anys de vida, que els agrada...en definitiva hem pogut constatar que s'han fet molt grans!!!\nEl dia que ens han explicat el seu llibret hem intentat que se sentissin especials i molt valorats. Per acabar, com que tots han assenyalat que una de les coses que els agrada fer a l'escola és cantar, ens han cantat una cançó i els hem fet un gran aplaudiment per haver compartit la seva vida amb tots nosaltres.\nVenvinguts al Circ Croac!\nEn acabar la unitat de "Els espectacles" hem preparat una sessió de circ on tots i totes hi heu estat convidats. Esperem que ho hagueu passat molt bé, tant com els vostres fills i filles preparant-ho amb tota la il.lusió. Vull agraïr al pare de l'Alyssa, el Jorge, que ens passés les fotos. Gràcies també a tots i totes per haver vingut!\nAniversari Nikole i Marta\nAhir divendres vam celebrar dos aniversaris: el de la Nikole, que ja ha fet tres anys, i la Marta González, que ha fet uns quants més :)\nAl matí la mamà de la Nikole ens va convidar a un esmorzar fantàstic i ens va parar la taula d'una manera ben xula! I a la tarda, la Marta ens va convidar a un pà de pessic amb xocolata! Estava tot bonísim! Moltíssimes gràcies!\nPER MOLTS ANYS NIKOLE i MARTA!!!\nDesprés del pati ens nens i nenes de p-5 ens asseiem a taula, creuem el braços, ens posem a descansar i comença a sonar la música.\nPer dilluns, us demanem que porteu un OU DUR (bullit) AMB CLOSCA a la classe.\nI dimarts, us convidem a la classe (a les 11:30) a pintar OUS DE PASQUA amb nosaltres!!!!\nEsperem que pogueu venir, serà molt divertit!\nDemà la Nikole i la Marta González... fan anys! Per aquest motiu, us informem que no caldrà que porteu ni esmorzar ni berenar! Serà un dia de festa! Mmm...quines ganes! :)\nDivendres passat la mamà d'en Raffie, la Kirsten, va venir a la classe a explicar-nos tres petites històries en anglès. Unes històries que no coneixíem i amb les quals vam aprendre unes cançons ben divertides. Ens ho vam passar molt bé!\nMoltes gràcies Kirsten! :)\nAquest dies estem treballant els esports. Investigant, investigant hem descobert que els/les esportistes han de menjar ALIMENTS SALUDABLES, així que hem preparat un àpat ben saludable.\nHem preparat una AMANIDA DE PASTA:\n- pals de cranc\nAquest són els ingredients que vam tria nosaltres però si poden afegir moltíssims aliments més: truita, pernil dolç, poma, tonyina, blat de moro, fruit secs,...\nJuguem amb llençols!\nAhir vam jugar amb llençols...\nQuè hem après dels planetes?\nHola! La classe de P4 ha estat investigant durant moltes setmanes els planetes. Han après que hi ha 8 planetes, un astre molt gran i que té llum pròpia que es diu Sol i que la lluna gira al voltant del nostre planeta. Ha estat un tema molt motivador per tots nosaltres i ens ha agradat molt ensenyar-vos tot el que hem après.\nMoltes gràcies a tots els pares, mares i avis que vau poder venir a l'exposició!\nAvui us enviem les bates i els pitets del menjador a casa per rentar.\nÉs important que en porteu uns altres o rentats (pitets i bates) perquè tenim un nen amb una al·lèrgia molt important a les llenties i em de controlar que no quedin restes d'aquest aliment.\nUs preguem que col·laboreu amb nosaltres.


Més protecció pels consumidors europeus enles descarregas de jocs, música, vídeos i llibres electrònics - Esguard de Dona\nMés protecció pels consumidors europeus enles descarregas de jocs, música, vídeos i llibres electrònics\nGràcies a l'acció comuna dels Estats membres de la UE i de la Comissió Europea, ja s'han adaptat a la legislació de la UE en matèria de protecció dels consumidors 116 webs que venen jocs digitals, llibres, vídeos i música.\nEn paraules del comissari europeu de política dels consumidors, Neven Mimica, «el respecte dels drets dels consumidors és per a mi una prioritat en aquest entorn digital que evoluciona tant ràpidament. Em complau comprovar que la inspecció d'abast europeu ha permès fer front a algunes de les qüestions més importants relacionades amb la descàrrega de continguts digitals. Fa un any hi havia més del 50 % dels webs que no respectaven la legislació i això és inacceptable. Ara, però, aquest percentatge ha baixat fins al 20 % i encara cal esperar millores en aquest sentit. És cert que es tracta d'un avenç molt important, però crec que encara es pot millorar més».\nAquesta millora de la protecció dels consumidors és el resultat de la inspecció d'abast europeu endegada per detectar les infraccions dels drets dels consumidors i garantir-ne l'aplicació. La inspecció dels webs que venen continguts digitals va tenir lloc durant l'estiu de 2012. En total, les autoritats nacionals van inspeccionar 330 webs que representen una gran part de mercat, van detectar-ne 172 que no complien amb la legislació de la UE en matèria de protecció dels consumidors i els van obligar a plegar-s'hi. A dia d'avui ho han fet 116 webs, 49 són objecte de procediments administratius, cinc han comès infraccions lleus i dos han plegat del tot. Com a resultat d'aquesta intervenció de les autoritats nacionals, ja s'han adaptat a la legislació de la UE el 80 % dels 330 webs inspeccionats.\nQuè s'ha inspeccionat?\nS'han inspeccionat els webs per determinar si la informació sobre les principals característiques dels productes era accessible i no hi figurava amb «lletra petita», si els webs facilitaven adreces electròniques per poder-hi fer preguntes i enviar-hi queixes i per comprovar si els webs oferien termes i condicions justes. Els principals problemes detectats són els següents:\n· clàusules contractuals abusives que exclouen el dret del consumidor a iniciar accions judicials o que li deneguen una indemnització si l'article adquirit no funciona;\n· informació confusa pel que fa al dret al desistiment; atesa la natura de les descàrregues digitals, els comerciants estan obligats a informar sempre el consumidor, abans que aquest no realitzi cap compra en el web, que no podran anul·lar la descàrrega un cop iniciada; tanmateix, val a dir que aquest no ha estat el cas del 42 % dels webs inspeccionats.\n· la falta d'informació obligatòria sobre la identitat del comerciant i, concretament, sobre el seu correu electrònic, que impedeix el contacte directe.\nA més de la investigació, la Comissió Europea ha encarregat un estudi complementari que ha demostrat que en els webs no hi figura cap informació sobre les restriccions geogràfiques que imposen o que en tot cas n'hi figura de molt limitada. Aquesta mena d'informació és essencial per als consumidors que viatgen a un altre país, els quals lògicament esperen poder accedir al seu contingut digital i fer-lo servir sense cap impediment a tot arreu del mercat únic.\nAquest estudi també ha demostrat que sovint els jocs que s'anuncien com a gratuïts requereixen alguna mena de pagament a posteriori sense que se'n digui res a l'inici. Sovint aquestes pràctiques tenen com a objectiu directe els menors, els més vulnerables de tots els grups d'usuaris, i han provocat situacions en què els pares han hagut de pagar factures exorbitants si han deixat que els seus fills juguin amb els seus dispositius mòbils.\nContinuen el procediments administratius o judicials nacionals iniciats contra el 49 webs que encara infringeixen la legislació. També s'està estudiant la qüestió dels pagaments durant els jocs digitals per tal de garantir una millor informació dels consumidors i evitar pagaments desproporcionats i inesperats realitzats pels menors.\nLes inspeccions dels webs es fan a nivell de tota la UE per tal de detectar les infraccions de la legislació en matèria de protecció dels consumidors i vetllar per la seva correcta aplicació. La inspecció és coordinada per la Comissió Europea i duta a terme de manera simultània per les autoritats nacionals. La setena inspecció dels continguts digitals des del 2007 es va realitzar el mes de juny de 2012 als vint-i-sis Estats membres de la UE, Noruega i Islàndia.\nCada vegada és més gran el percentatge de ciutadans europeus que compren continguts digitals: de mitjana, en els últims dotze mesos el 79 % dels consumidors europeus han fet servir serveis musicals en línia i el 60 % jocs en línia. Segons fonts empresarials, al 2010 el valor de la música descarregada a tota la UE va ser de 667 milions d'euros. Al 2011 els consumidors d'Alemanya, Bèlgica, Espanya, França, Itàlia, Països Baixos i Regne Unit es van gastar 16 500 milions d'euros en jocs digitals. Els jocs destinats als menors que s'anuncien com a gratuïts representen una part cada vegada més gran del mercat de jocs digitals de la UE (un 50 % de tots els jocs en els últims dotze mesos).


Relacions transfrontereres - Consell Comarcal Ripollès\nPortada » Relacions transfrontereres\nL’agermanament entre el Ripollès i el Conflent es va segellar el 2013 arran dels vincles històrics i identitaris. Constitueix un fet inèdit, ja que és la primera i única vegada que dues comarques signen un agermanament d’aquestes característiques. Des d’ençà, el Consell Comarcal del Ripollès i la Comunitat de Comunes del Conflent desenvolupen diverses activitats de forma conjunta a més de diverses trobades periòdiques que s’alternen entre les dues comarques: dues reunions anuals del comitè d’enllaç format pels càrrecs electes, una diada intercomarcal festiva pensada per a la ciutadania i també una jornada tècnica per fomentar l’intercanvi de coneixement entre els dos territoris.\nHISTORIA DE L'AGERMANAMENT\nEl 5 d’octubre de 2013 es va signar un conveni d’agermanament inèdit entre dos ens supramunicipalsa una i altra banda de la frontera, el Ripollès i el Conflent. El van formalitzar els presidents del Consell Comarcal del Ripollès, Miquel Rovira, i el president de la Comunitat de Municipis delConflent i alcalde de Prada, Jean Castex.\nHo van fer a l’Ajuntament de Ripoll, acompanyats d’alcaldes i alcaldesses d’ambdues comarques. Per part del Conflent: les alcaldesses de Fontpedrosa i Vilafranca de Conflent, Arlette Bigorre i Huguette Teuliere respectivament i l’alcalde de Pi, Gerard Rabat; per part del Ripollès els alcaldes de Ripoll, Campdevànol i Molló, Jordi Munell, Joan Manso i Josep Coma respectivament i l’alcaldessa de Queralbs, Imma Constans. També es va comptar amb la presència de consellers/es comarcals i regidors/es de Prada, Fontpedrosa i de Ripoll.\nD’aquesta manera, les comarques del Ripollès i del Conflent reforcen els seus lligams d’amistat i cooperació. EL conveni té l’objectiu d’afavorir l’apropament dels habitants de les dues col·lectivitats, aprofundir en l’organització dels serveis municipals i supramunicipals respectius, desenvolupar projectes comuns i afavorir trobades, iniciatives i accions conjuntes en diferents àmbits com l’associatiu, el juvenil, el turístic, el cultural, l’eduactiu, l’econòmic i l’esportiu.\nLa Comunitat de Municipis del Conflent és un ens jove. Es va crear el 2009 i des de l’1 de generde 2014 agrupa 34 municipis de la comarca nord-catalana, que sumen 13.588 habitants. L’objectiu és optimitzar i afavorir la promoció del territori i actuar mancomunadament en àmbits com l’urbanisme, el desenvolupament econòmic, la infància i la joventut, el medi ambient i el turisme. Veure el vídeo de presentació de la Comunitat\nCada comarca va establir un grup de persones per treballar de manera periòdica per dotarl’agermanament de contingut. Un comitè d’enllaç paritari, que es va trobar per primer cop el 10 de febrer de 2014 a Figueres, que estava format per tres membres polítics i dos de la societat civil de cadacomarca. Van ser, per part del Ripollès: el president i els vicepresidents 2n i 4t del Consell, MiquelRovira, Joan Manso i Josep Coma respectivament; Laura Vidal i Aleix Fàbregas. I per part del Conflent: les alcaldesses de Fontpedrosa i Vilafranca del Conflent, Arlette Bigorre i Huguette Teuliererespectivament; l’alcalde de Pi, Gérard Rabat; Enric Balaguer i Michel Morera.\nEl comitè es va fixat dues trobades l’any. En la primera trobada, es va acordar una participació ripollesa, per part de joves i d’entitats, a les diades del Conflent dels propers 27, 28 i 29 de juny. En l’àmbit esportiu, es va parlar d’organitzar una cursa transfronterera i de fer un intercanvi de corredors en les diverses proves que es disputen a una i altra comarca. I en l’àmbit turístic, es vol fer un intercanvi de les activitats culturals i esportives més rellevants d’ambdues comarques i editar un fulletó conjunt.\nDIADA DE L'AGERMANAMENT\nL’agermanament entre el Ripollès i el conflent es va segellar el 2013, i constitueix un fet inèdit, ja que és la primera vegada que dues comarques estableixen un vincle d’aquestes característiques. Des d’ençà, el Consell Comarcal del ripollès i la Comunitat de Comunes de Conflent desenvolupen diverses activitats de forma conjunta mitjançant el comitè d’enllaç.\nLa diada d’agermanament és un festival de caràcter anual que congrega personalitats i vilatans de les dues comarques. Aquesta celebració permet estrènyer els llaços entre les comarques del Ripollès i Conflent.\nA continuació us enumerem les diades que han tingut lloc fins al dia d’avui:\nVINÇÀ, 29/11/2015. Es va desenvolupar en el marc de la fira de St Andreu.\nVILALLONGA DE TER, 30/10/2016. Es va desenvolupar el marc del XIII mercat de la Trumfa.\nSAORRA, 29/10/17. Es va desenvolupar en el marc de la festa de la poma.\nJORNADES TÈCNIQUES TRANSFRONTERERES\nAnualment es realitzen unes jornades a fi de trobar sinergies entre una banda i l’altra de la frontera, anomenades Jornades tècniques transfrontereres. Com per exemple, programa Erasmus+, edició de materials turístics conjunts, etc. En aquestes reunions hi participen càrrecs electes i tècnics de les respectives comarques per tractar temes tan diversos com: urbanisme, espais naturals, energia, turisme, producte agroalimentari, etc.\nEn següent llistat trobareu totes les jornades que s’han desenvolupat:\n1a edició- Es van tractar qüestions d’urbanisme, espais naturals i energia. PRADA. Any 2014\n2a edició- Es van parlar temes de turisme i joventut. RIPOLL. Any 2015\n3a edició- Es van parlar sobre el producte agroalimentari, producció i comercialització producte local. VILAFRANCA DE CONFLENT (28/11/16)\nArran d’aquest agermanament, es va instaurar un comitè d’enllaç paritari format per representants de les dues col·lectivitats territorials i membres de la societat civil designats per cadascuna de les col·lectivitats territorials per tal de coordinar les diferents accions i iniciatives.\nCada col·lectivitat es podrà recolzar si s’escau en aquesta eina, que s’encarregarà de la promoció de l’agermanament i serà el lligam amb la població, les associacions, les escoles, els actors econòmics, etc. Les dues col·lectivitats territorials elaboraran les accions a dur a terme, realitzaran els programes d’intercanvi i instauraran les modalitats de les diferents accions.\nAquest comitè es reunirà almenys un cop a l’any per establir el pla d’acció anual.\nPer accedir a totes les notícies relacionades amb l’agermanament, cliqueu aquí.\nPersona de contacte: Laura Vidal\nTelèfon: 972 70 32 11 · ext. 203


Archives for 2014 Archives for abril » Eva Piquer · escriptora -\ndilluns, 21 abril\n365 PARAULES Avui he escrit un article a favor dels llibres, l’amor i la vida. No necessàriament en aquest ordre. En l’ordre invers, de fet. Crec.\ndiumenge, 20 abril\n365 PARAULES Si planeges un viatge, busques allotjament per internet i comets la gosadia de llegir les opinions dels usuaris sobre els hotels, hostals o albergs que et pots permetre pagar, decidiràs anul·lar els vols i quedar-te a casa.\ndissabte, 19 abril\n365 PARAULES De totes les frases de Gabriel García Márquez que s’han recordat aquests dies, em quedo amb aquesta: “El deure revolucionari d’un escriptor és escriure bé.”\ndivendres, 18 abril\n365 PARAULES Jo també em vaig enamorar amb El amor en los tiempos del cólera. Fins sempre, mestre.\ndijous, 17 abril\n365 PARAULES Si no pots vèncer l’enemic, almenys no t’hi uneixis.\ndimecres, 16 abril\n365 PARAULES Desconfia dels prejudicis que creus que no tens. Desconfia de la creença que no els tens, vull dir. Potser són els que tens més arrelats. Que tant de bo no, eh? Però sol passar.\ndimarts, 15 abril\n365 PARAULES El llibreter gironí juga a fer preguntes al fill de cinc anys. Es nota que li agraden els nens, deu ser un bon avi, la Martina ha tingut sort. S’ha fet fosc i en Guillem assenyala la catedral de Girona. “A veure si saps què és aquell edifici tan gran, tot il·luminat”, diu […]\ndilluns, 14 abril\n365 PARAULES Com m’agraden els punts d’inflexió que marquen un futur en positiu. Els moments en què, a partir d’aleshores, tot anirà millor.\ndiumenge, 13 abril\n365 PARAULES M’ha calgut escriure un centenar de textos per comprovar que només els llegeix algú quan els faig córrer a través de les xarxes socials. Si els escric aquí i els deixo estar, hi són però és com si no hi fossin. I aquesta presència clandestina té un no sé què que m’agrada. Són […]\ndissabte, 12 abril\n365 PARAULES Tinc un racó de món a prop del cel, on treballo i escric. És un racó entre terrats. En un terrat hi ha la caseta de fusta que va fer l’avi als dos fills grans, ara hi juguen els dos petits. Des de l’altre terrat es veu el mar. Aquest racó de món […]


COSIM: de juliol 2011\nA PUNT PER MUNTAR\nHola, aquest matí he acabat de cosir el quilt dels banos de colors i ja està a punt per muntar-lo i deixar-lo en espera que arribi la fresca per acolxar-lo. El contorn ha quedat una mica fosc però crec que un cop acolxat quedarà compensat. He intentat posar una foto però no se què faig malament que no m'en surto. Dimencres us ho porto!!\nEXPOSICIÓ DE PATCH A BÀSCARA\nEl cap de setmana del 24 al 26 de juny vaig poder visitar una exposició de patchwork a Bàscara, organitzada per la professora Katy Ayats i les seves alumnes. Tot ho fan a mà i ja veureu amb les fotografies que fan treballs molt grans.


Tècnics de Dipsalut, a les XV Jornades d'Educació Emocional. Autoria: @EquipSEER\nEducació emocional a les escoles\nEls tècnics responsables del «Sigues tu, eines i actius per a la salut» han participat a les XV Jornades d’Educació Emocional 2019, celebrades a Barcelona.\nHi han parlat del programa d’educació per a la salut de Dipsalut i de com està servint per treballar la dimensió emocional a les aules.\nConcretament, han conduït un taller en el que han explicat la teoria que hi ha sota el Sigues tu, basada en una visió positiva de la salut, en l’entrenament de les habilitats per a la vida i en el sentit de coherència.\nLes Jornades d’Educació Emocional són un espai per intercanviar coneixements, per reflexionar i per subratllar la importància del desenvolupament de les competències emocionals, que son bàsiques per la vida.\nEn aquesta XV edició s’hi ha plantejat qüestions com quines són les estratègies més eficients per a la formació dels educadors, com s’haurien d’implicar les universitats en la formació inicial dels educadors en competències emocionals, o quin és el model d’educació emocional que convé promoure.


L'Ivace reuneix 130 professionals del sector d'indústries creatives i culturals en el primer repte europeu per a impulsar la innovació | Valencia Extra\nLes persones participants es formaran en fons europeus i tindran un acompanyament continu per part de mentors experts i expertes\nL’Institut Valencià de Competitivitat Empresarial (Ivace), ha reunit 130 indústries, professionals i grups d’interés del sector d’indústries creatives i culturals de la Comunitat en el primer repte europeu per al sector dirigit a trobar solucions innovadores als desafiaments als quals s’enfronten aquest sector i obtenir finançament europeu.\nLa Conselleria d’Economia Sostenible, Sectors Productius, Comerç i Treball, a través de l’Ivace, lidera aquesta iniciativa en la Comunitat amb la finalitat de fer costat a artistes, persones creadores, professionals de la cultura i organitzacions que tinguen un projecte innovador, a cooperar i cocrear amb actors locals i de tota Europa posant a la seua disposició instruments que els facen més resilients i competitius.\nEl termini d’inscripció ja està obert perquè empreses i persones del sector interessades poden presentar la seua idea o projecte innovador a les tres àrees de treball que inclou el repte: Cultura inclusiva, Cultura digitalitzada i Cultura Sostenible. La inscripció de participació en el programa es pot realitzar a través d’aquest enllaç.\nLes persones participants seleccionades s’agruparan entorn d’equips, reptes i àrees de treball per a preparar un projecte europeu susceptible d’aconseguir finançament.\nDurant tot el temps que dure aquest repte, les persones seleccionades es formaran en fons europeus i tindran un acompanyament continu per part de mentors experts els qui els introduiran en la iniciativa Startup Europe Awards de la Comissió Europea implementada per la Fundació Finnova per a identificar ‘startups’ disruptives.\nAquesta metodologia promou la col·laboració publicoprivada, sensibilitza sobre la importància de l’autoemprenedoria com a motor generador de l’ocupació i afavoreix la generació d’aliances que ajuden a complir els Objectius de Desenvolupament Sostenibles de les Nacions Unides i les accions del Pacte Verd Europeu, contribuint així a l’economia circular, la lluita contra el canvi climàtic i el turisme sostenible.\nSuport d’Ivace a aquest sector estratègic\nLa Comissió Europea ha declarat al sector d’indústries creatives i culturals com a estratègic, no sols pel seu impacte econòmic sinó també per la seua aportació a crear espais d’identitat regional, estatal i europea.\n“Per això -ha assenyalat el director de Relacions Externes de l’Ivace, Jordi Sebastià– si volem deixar de dependre d’un marc cultural controlat pels Estats Units, a la Unió Europea, i en la Comunitat Valenciana òbviament, hem de donar un suport clar i ferm a les indústries culturals”.\nEl sector de les indústries creatives i culturals ha sigut un dels col·lectius més afectats per la pandèmia. Aglutina a multitud de subsectors, per la qual cosa “apostar per ell és apostar per l’ocupació”, ha afegit Sebastià.\nEn aquest sentit, també ha indicat que des de l’Ivace dins del pressupost de 2022 hi haurà una partida d’un milió de suport directe al sector audiovisual valencià, en col·laboració amb À Punt.\n“Una indústria audiovisual pròpia i fort -ha destacat- implica la creació de llocs de treball de qualitat, innovació i el desenvolupament d’un sistema propi d’actors, actrius, directors o espais de rodatge”.


Aprovat el Reglament municipal de participació ciutadana (resum dels principals acords de la sessió plenària del 28 de febrer) | Vandellòs i l'Hospitalet de l'Infant\nEl Ple de l’Ajuntament de Vandellòs i l’Hospitalet de l’Infant ha aprovat el Reglament municipal de participació ciutadana, amb els vots a favor de tots els grups polítics municipals (PSC, PDeCAT, ERC, PP i FIC). Es tracta d’un document consensuat per tots els grups polítics municipals, que té com a objectiu “garantir i regular, d’acord amb els principis de proximitat, transparència, accessibilitat i participació ciutadana, els mitjans que facilitin la més àmplia informació als ciutadans i ciutadanes de Vandellòs i l’Hospitalet de l’Infant respecte a les activitats i a la gestió municipal, així com els mecanismes que en garanteixin la participació, tant de forma individual com a través del teixit associatiu local, en les activitats i la gestió municipal, dins del marc legal configurat per la normativa vigent”.\nAquest Reglament, tal com s’indica en el preàmbul, “no està concebut com un marc normatiu fix i estable al llarg dels anys, no pretén ser un reglament restrictiu, ni un codi tancat; al contrari, pretén ser un document obert, flexible i capaç d’adaptar-se constantment a les realitats i als canvis socials del municipi”.\nL’objectiu d’aquest text és “millorar la qualitat democràtica” al municipi i, amb aquesta finalitat, es crearà una comissió per impulsar les accions previstes en el Reglament, per fer-ne el seguiment i per avaluar-ne la implementació. Aquesta comissió estarà formada per un representant de cadascun dels diferents grups polítics municipals.\nL’Ajuntament també té previst elaborar una guia pràctica i entenedora que expliqui a la ciutadania com es poden utilitzar els canals previstos en aquest Reglament i en les lleis, per facilitar-ne l’exercici.\nEl Ple de l’Ajuntament també ha aprovat l’adhesió a l’Estratègia de promoció de la salut i prevenció en el Sistema Nacional de Salut (SNS), amb els vots a favor de tots els grups polítics municipals. Aquesta estratègia proposa el desenvolupament progressiu d’intervencions identificades com a bones pràctiques, basades en l’evidència científica, dirigides a promocionar la salut, prevenir les malalties, les lesions i la discapacitat, tenint en compte els entorns en què viu la població.\nL’adhesió formal a aquesta Estratègia és el pas previ a la constitució d’una taula intersectorial de salut al municipi, un projecte impulsat per la Regidoria de Salut i l’Àrea de Salut Bàsica (ABS) de Vandellòs-L’Hospitalet que pretén crear un espai de trobada i de debat de professionals del sector, entitats locals i veïns interessats en aquest àmbit. La idea és que aquestes persones es reuneixin cada trimestre per abordar les necessitats existents i per plantejar accions encaminades a la millora de la salut i el benestar de la població des de diferents vessants. “Com més gent hi participi, millor, perquè hi haurà una major representació de la població, que servirà per fer una diagnosi de les necessitats i preocupacions de la comunitat. Aquesta radiografia és necessària per impulsar accions en benefici de la salut col·lectiva”, ha explicat la regidora de Salut, Celia Ruiz.\nEn la sessió plenària del 28 de febrer, així mateix, s’ha donat llum verd, amb els vots a favor del PSC, ERC, PP i la FIC i l’abstenció del PDeCAT, a les bases d’ajuts per a persones usuàries de la residència per a la gent gran “Lo Parralet” de Vandellòs, que a partir d’aquest mes de març estarà en funcionament. D’aquests ajuts podran ser beneficiàries les persones majors empadronades al municipi que compleixin els requisits establerts. L’import de la subvenció serà de 300 euros com a màxim. A les persones perceptores de qualsevol subvenció d’una altra administració pel mateix objecte, l’Ajuntament els abonarà l’import restant perquè, entre totes les ajudes, es cobreixi el total previst subvencionable.\nD’altra banda, per unanimitat, s’ha aprovat inicialment la modificació de les bases reguladores del Programa municipal de subvencions per a l’ensenyament. Gràcies a aquesta modificació, els pares o tutors legals dels alumnes del municipi podran sol·licitar també la subvenció dels llibres digitals (a més dels llibres de text). Per a la compra d’aquests tipus de llibres, hi ha prevista una subvenció del 50 o del 75% del preu pagat, fins a un màxim de 80 euros. Amb aquest ajut, l’Ajuntament vol donar suport a les iniciatives i projectes d’innovació pedagògica dels centres educatius de Vandellòs i l’Hospitalet de l’Infant.\nTambé s’ha aprovat el canvi de la denominació de la Regidoria de Benestar Social, amb els vots a favor del PSC, ERC, PP i la FIC i l’abstenció del PDeCAT. A partir d’ara es dirà “Regidoria de Benestar Social i Igualtat”, per donar visibilitat al treball que està fent, amb la col·laboració del Consell Comarcal del Baix Camp, per elaborar el Pla d’Igualtat, que un cop finalitzat, s’aplicarà tant a l’Ajuntament com a les empreses i els patronats municipals.\nMocions sotmeses a votació\nEn la darrera sessió plenària, igualment, s’han aprovat dues mocions:\n- La moció presentada pel Consell Comarcal del Baix Camp, a instància del Consell de la Gent Gran de Catalunya, per garantir el sistema de pensions, amb els vots a favor de tots els grups polítics municipals. Amb l’aprovació d’aquesta moció, el consistori s’ha compromès a adoptar diversos acords, com ara “instar al Govern de l’Estat a efectuar les reunions urgents que siguin necessàries del Pacte de Toledo i els agents socials, per estudiar els mecanismes a aplicar perquè de forma permanent es garanteixi la suficiència financera del Sistema de Seguretat Socials”, entre d’altres.\n- La moció presentada pel PDeCAT per a la realització d’un estudi de mobilitat al municipi, amb els vots a favor de tots els grups polítics municipals. Aquest estudi, que haurà d’incloure la “realitat actual” del municipi i una “projecció futura amb diversos escenaris en matèria de mobilitat” ha de servir per disposar d’ “elements objectius de valoració per tal poder defensar de la millora manera possible l’interès general del municipi” i per “prendre decisions que afectaran a la mobilitat present i futura dels veïns”, tal com s’argumenta al text.\nAls documents adjunts hi podeu consultar el text íntegre de les mocions:\nMoció presentada pel Consell Comarcal del Baix Camp per garantir el sistema de pensions (2.66 MB)\nMoció presentada pel PDeCAT per a la realització d'un estudi de mobilitat al municipi (369.87 KB)


El Baix Empordà tindrà un Pla de diversitat afectiva, sexual i de gènere\nEl Baix Empordà tindrà un Pla de diversitat afectiva, sexual i de gènere\n04/02/2020 Societat - Jordi Rodríguez\nPla de diversitat afectiva, sexual i de gènere del Consell Comarcal. (Imatge: Consell Comarcal Baix Empordà).\nEl Consell Comarcal del Baix Empordà ha iniciat el procés per elaborar un Pla per la diversitat afectiva, sexual i de gènere. L’objectiu és que reculli les accions que caldrà dur a terme en aquests camps, als diferents municipis de la comarca, per garantir els drets de les persones LGTBI, i per a l’eliminació de les desigualtats i violències que es deriven de l’orientació sexual. El treball està ara en fase de diagnòstic per conèixer la realitat d'aquest segment de població al Baix Empordà.\nUn diagnòstic que es desenvoluparà a partir de qüestionaris, tallers i accions a l’espai públic. L'objectiu d'aquesta fase és conèixer la realitat de la població lesbiana, gai, trans, bisexual i intersexual de la comarca. El primer pas ha estat elaborar un qüestionari. Aquesta eina haurà de servir per recollir què s'està fent en l'àmbit associatiu i en el de les polítiques públiques, així com quina és la percepció sobre la diversitat afectiva, sexual i de gènere que té el conjunt de la ciutadania del Baix Empordà.\nS'han fet dos qüestionaris. Un adreçat a la població en general, i l'altre per a les persones que treballen a l'administració pública. Tothom està convidat a respondre'ls, independentment de la seva orientació sexual i la identitat de gènere.\nEls qüestionaris estan disponibles a l'enllaç https://lgtbibaixemporda.home.blog/questionari/\n23/07/2018 - Societat Palamós entrarà a la xarxa de municipis LGTBI


Les coses que no es paguen ni es cobren\nL’altre dia vaig estar pensant un altre cop en els inicis de la meva empresa. Després d’una entrada d’any especialment dura, una es posa nostàlgica i sentimental.\nFaig classes en diverses universitats o tutoritzo alguns projectes finals de màster. Quasi tots són business plans. Un comentari habitual que faig als alumnes és: “No podeu facturar des del minut zero”. Les empreses, totes, necessiten un temps de producció, de disseny dels seus productes o serveis, de màrqueting, activitat comercial, etcètera, en el qual no es factura ni un trist euro. En canvi, les despeses sí que comencen al primer dia, i el temps que hi ha entre un moment i l’altre és una fase que, a parer meu, s’ha de considerar inversió.\nEn aquests business plans d’estudiants sovint no es té en compte tampoc el sou del fundador o fundadors, com si algú pogués viure de l’aire. “S’han d’internalitzar costos”, acostumo a dir, “encara que no percebis ni un euro”.\nPerò fent la suma de tot, habitualment arribes a xifres que fan por (a tu mateix i, per descomptat, a un inversor o finançador). I si comptes les hores extra de dedicació del fundador o fundadors, els caps de setmana, les nits sense dormir, els contactes que mous... Ni tan sols el meu sou actual paga el valor de la feina que vaig fer en els primers anys de la meva empresa.\nPer a un financer això resulta dramàtic, i també per a algú que viu la vida com un càlcul de risc, despeses i ingressos (Salutacions, amics de la banca; si fos per vosaltres no hi hauria mai empreses noves). En l’esfera personal, ho he dit molts cops: no estic segura que aquesta vida pagui la pena!\nLa conclusió és aquesta: en un negoci emprenedor hi ha coses que no es paguen ni es cobren, i que són la clau de l’èxit (no la garantia, esclar). Una empresa de laboratori (una de feta com un spin-off d’una gran companyia) no ho té: se’n diu voluntat, il·lusió, lluita o somni. I això no entra en cap taula d’Excel ben feta, però sense això no hi hauria empreses.\nsou empresa soci


Butlletí número 311 (dimecres 05/05/2010) - Continguts triats i enviats per Eugeni S. Reig\n1) Recordant ENRIC VALOR\n2) David Paloma - Ressenya del llibre MILLOREM LA PRONÚNCIA de Josep Saborit\n3) El 99% de les multes lingüístiques\n4) Josep Piera - Crònica\n5) Josep Oliva - El català acomplexat\n6) Número 47 de la revista Llengua i Ús\n7) Un veí de Perpinyà no entén per què el jutgen a Girona amb un intèrpret de francès si ell parla català\n8) Nathalie Torres: ´La cuestión no es qué valenciano se ha de usar, sino que la lengua se hable´\n9) Presentació de la nova edició del "Diccionari nomenclàtor de les vies públiques de Barcelona"\n10) Joan Tudela: Saber català facilita molt l'arrelament a Catalunya.\nPublicat en la web de Bloc de Torrent dilluns 3 de maig del 2010\nCom tots els anys, per a commemorar el 25 d'abril (encara que amb un poc de retard), des de l'Andana hem confeccionat un seguit d'activitats per al dissabte 8 de maig. Hem aprofitat el 10é aniversari de la mort d'Enric Valor per dedicar les activitats de la vesprada a aquest il·lustre escriptor valencià.\n- 18:15 Contacontes sobre Enric Valor a càrrec d' Enric Esteve.\n- 19:45 Xerrada al voltant de la figura d' Enric Valor\nVinga, animeu-vos! No us quedeu a casa i accepteu la nostra convidada... reenvieu aquesta notícia a tots els vostres contactes per tal que arribe a molta més gent... No oblideu que amb la vostra participació l'andana mai deixarà de somniar i caminar. US ESPEREM!!\nTotes les activitats tindran lloc a l'Espai Social La Barraca (C/La Barraca, Puçol)\nMés informació en http://amicsdelandana.blogspot.com\nPublicat en el número 1991 de la revista Presència (pàg. 46) (del 23 al 29 d'abril del 2010)\nRessenya del llibre MILLOREM LA PRONÚNCIA de Josep Saborit\n«Millorem la pronúncia»\nEditorial: Publicacions de l'Acadèmia Valenciana de la Llengua\nPVP: 19,19 euros\nJosep Saborit descriu i prescriu la fonètica valenciana denunciant l'ombra del castellà\nA l'empara de l'Acadèmia Valenciana de la Llengua, aquesta obra proposa un estàndard oral acostat als parlars tradicionals del País Valencià. S'hi tracta el vocalisme i el consonantisme i es mostren els dialectes valencians.\nL'interès per la fonètica valenciana en la comunicació formal viu una època de glòria. El 2006 l'Acadèmia Valenciana de la Llengua (AVL) va publicar el Diccionari ortogràfic i de pronunciació del valencià, amb un apartat excel·lent sobre l'estàndard oral, i ben aviat traurà el Llibre d'estil per als mitjans audiovisuals en valencià. Mentrestant, Josep Saborit, en la col·lecció Recerca de la mateixa AVL, acaba de publicar una altra obra prou recomanable que té l'objectiu de proposar un model per a l'estàndard oral valencià “des del coneixement i la descripció del nostre llenguatge”.\nL'obra és interessant perquè Saborit sap descriure i prescriure, perquè encerta el to des d'una posició didàctica, perquè estructura el llibre amb claredat i perquè el farceix amb rigor, amb dos mèrits, com a mínim, per destacar. El primer és la inclusió d'un CD amb 56 fitxers de so il·lustratius (l'obra en paper hi remet sovint), dividits en tres blocs: els fitxers que mostren “la naturalesa acústica del nostre sistema fonètic”, els fitxers que ensenyen les principals varietats del valencià i els exercicis de correcció fonètica. El segon mèrit recau en els 8 mapes dialectals de l'apèndix que, si bé l'autor matisa pel que fa a les informacions a vegades incompletes de què es disposa, són molt convenients en obres que proposen un model. No hi falten, tampoc, estratègies de correcció ni les entrevistes que l'autor va fer a representants dels principals dialectes valencians, del septentrional de Canet lo Roig al sud-meridional d'Alacant.\nSorprèn, tanmateix, que no s'esmentin obres referencials tant de l'AVL com de l'Institut d'Estudis Catalans, no en la bibliografia (que hi són), sinó en la presentació, en la introducció i en el contingut de l'obra en general. Algunes propostes de Saborit van més enllà del que prescriuen les mateixes acadèmies.\nPublicat en elSingulardigital.cat dilluns 19 d'abril del 2010\nEl 99% de les multes lingüístiques\n"Cal dir amb tota contundència que més del 99% de les sancions previstes als ciutadans i empresaris de Catalunya són per no utilitzar el castellà"\nContra certs tòpics que volten, cal dir amb tota contundència que més del 99% de les sancions i multes lingüístiques previstes als ciutadans i empresaris de Catalunya són per no utilitzar el castellà. I doncs? Com és que la percepció “general” és a l'inversa. Doncs vet ací la resposta: Una mentida dita mil vegades esdevé una veritat. Sí que és cert, i comprensible atès la maquinària mediàtica a la contra, que els empresaris catalans no acostumen a denunciar públicament els centenars d'imposicions lingüístiques que poden rebre pel que fa al castellà. Així mateix, no solen incomplir-les, i si ho fan i hi ha denúncia, l'acció és molt més radical: retirada del producte en qüestió o de la llicència per actuar. De fet els controls són molt més severs i rarament es pot actuar en contra de la llei. Curiosament, sí que hi ha empresaris catalans que gosin fer públic que incompleixen que una part de la retolació fixa dels establiments no sigui en català. Val a dir que per al català el procediment és molt més tou: hi ha diversos avisos previs i es deixen uns terminis considerables de temps per adaptar-s'hi i normalment només s'actua si hi ha denúncia, i en alguns casos fins i tot amb denúncia tampoc s'actua. L'obligatorietat en l'ús del català està prevista en unes poques lleis. En aquest sentit, que faci un tracte de favor del català respecte el castellà en un territori espanyol, bàsicament hi ha la Llei de política lingüística i puntualment alguna d'algun sector específic. Pel que fa a l'obligació única del castellà hi ha centenars de lleis, entre elles les 221 que obliguen l'etiquetatge de productes, les garanties, la documentació dels aparells, les instruccions d'ús, la retolació de la maquinària, la megafonia en alguns sectors, la retolació d'avisos obligatoris als establiments, la informació de preus en alguns sectors, la retolació de transports, la documentació expeditiva per llicències, les senyalitzacions...\nPublicat en el diari Levante-EMV diumenge 25 d'abrol del 2010\nDiumenge passat moria a Valencia, en un accident de trànsit, atropellat per un cotxe, el pare escolapi Vicent Faus, un personatge ben volgut a Gandia, i especialment conegut i admirat; un personatge a qui, just dos dies abans, l´ajuntament gandià, amb l´admirable unanimitat de tots els grups polítics, havia fet públic que l´honorava com a fill adoptiu, en consideració al molt de bo i de bell que havia fet a favor del patrimoni i del paisatge culturals de la ciutat. També per la seua tasca educativa a favor del valencià a l´escola i en la litúrgia.\nLa notícia de la seua mort -travessant de bon matí un carrer- m´havia commocionat, i dolgut, per tractar-se de qui es tractava, però també per la fatal coincidència dels fets. Qui fa possibles aquests esdeveniments atzarosos? Per comentaris compartits, posteriorment vaig saber que el pare Faus estava malalt, i que patia d´un «mal de morir», com sol dir la gent.\nEn saber açò, la percepció dels fets em canvià; i vaig deixar de sentir-los com un absurd tràgic. Aquell mortal accident de trànsit va guanyar un sentit nou. Aquella fatalitat la percebia no com una mort anunciada, sino com una mort bonica, que se sol dir en ocasions així.\nI vaig pensar que, tractant-se d´un home religiós, Déu se l´havia volgut endur en un moment excepcional. I això em va aconhortar l´ànim. Perquè els merescuts mèrits culturals i cívics del pare Faus quedaven sentidament reconeguts amb tot el respecte ciutadà, institucional, i religiós. I amb la sincera i afectiva recepció de la ciutadania gandiana.\nCom tocava ser. I com un senyal civil, i qui sap si diví, que la seua obra continuarà essent una bella mostra humil en el paisatge cultural, històric, i civil de la Safor i dels valencians. Per la seua memòria, i per la de tots.\nArticle publicat en el diari AVUI, pàgina 21, dijous 22 d'abril del 2010\nA CATALUNYA ES VEU NATURAL DIRIGIR-SE EN CASTELLÀ A UN DESCONEGUT\nEl català acomplexat\nJosep Oliva / Escriptor\nAl costat dels apel·latius del català emprenyat, desafecte, perplex i fatigat em permeto afegir-hi el del català acomplexat. Hi ha una diferència, però, entre els primers i aquest que vull posar a la consideració dels lectors: en l'aspecte temporal, l'ordre és a l'inrevés. És a dir, els uns han sorgit en dates recents i l'acomplexat s'arrossega des de fa temps, es va accentuar i consolidar durant el franquisme i es manté ferm ara. S'ha d'afegir que el primers són conscients del seu estat i aquest actua amb una bona dosi d'inconsciència, de manera que és més perillós. Es tradueix a adoptar una actitud de resignació que, en el fons, pren l'aire de vassallatge.\nPER A MOLTS CATALANS sembla, talment, que hagin interioritzat que el nostre idioma és de segona categoria en relació al castellà. Probablement el subconscient ens juga una mala passada. I, per això, s'assumeix que, de facto, es trobi ben natural que, a Catalunya, es parli en castellà per dirigir-se a un desconegut! Pensant fredament i objectiva, quin argument sòlid hi ha per dirigir-nos-hi en castellà? Té cap sentit utilitzar l'idioma imposat a persones que viuen a casa nostra i entenen perfectament el català? Ja sé que, en aquest cas, el (mal) costum, la rutina i, tot plegat amanit amb l'ocult acomplexament fa que siguem incapaços de canviar d'idioma amb el tracte amb persones conegudes o amigues les quals, tossudes i pertinaces, es mantenen en el castellà d'origen. Efectivament, denota una actitud de submissió i un implícit reconeixement que "l'altre idioma" és superior. Sé, també, que l'ambient general no ajuda perquè sembla que fer servir el castellà sigui la cosa més natural del món... a Catalunya (?). Naturalment, en cap cas em refereixo a la gent que, pels motius que siguin, circumstancialment ha vingut uns dies i, per tant, hi està de pas. Per què no tenim clar el que diuen els mallorquins referint-se a una persona de parla castellana: "xerra foraster"? Ha de ser una expressió popular la que ens ha de recordar una obvietat?\nQUANT ALS IMMIGRANTS, de veritat creiem que se'ls ha de parlar en castellà? Deixant a part els que procedeixen de l'Amèrica hispana, probablement cal ser més flexibles amb els d'altres orígens perquè han d'aprendre dos idiomes alhora. O és que a la resta de l'Estat espanyol, els parlen en un idioma diferent del propi de Castella? Ah, esclar, són tan oberts els castellans! I tan respectuosos amb els idiomes d'altri que aprenen l'idioma d'ells! Doncs nosaltres, pobrets, fem el mateix i imitem-los en aquesta amplitud de mires que exhibeixen. Ironies a part, per què no ens normalitzem plenament i també, per exemple, ens posem el nom en català sense deixar-nos portar pel fet consumat d'allò establert. No és estrany, i fins i tot patètic, que un català es digui Antonio Camps, Carmen Valls, Jaime Pujades, Mercedes Bofill, Guillermo Puig o altres per l'estil?\nMALAURADAMENT, en aquesta matèria l'ambient actual està tan capgirat i desnaturalitzat que gosar dir semblants coses et col·loca en el bàndol dels radicals i dels intransigents. I no és més que fer allò normal en qualsevol país del món amb idioma propi i aplicar el sentit comú. És que jo sóc un descarat, un mal educat i em miro el melic? Ara em vénen dubtes. O és que ho sóc únicament i exclusiva pel fet de no tenir un Estat propi i seria molt diferent si...? Avui en dia, l'independentisme és un tema molt obert perquè és un joc d'interdependències i cada vegada ho hauria de ser més. Tenim l'exemple de la crisi actual que reclamaria una política econòmica i fiscal comuna a la Unió Europea, en detriment de les polítiques dels Estats. Què tal els nivells de municipi, comarca, vegueria, regió europea i l'escala mundial que no és més que una vasta nació plural?\nLA DITA SOCIETAT CIVIL de parla catalana podria fer una contribució important a la normalització lingüística si mantingués sempre l'idioma genuí en el tracte amb tothom. Cal desempallegar-nos de prejudicis inconscients que ens tenallen, no ens deixen veure-hi clar i ens fan obrar en contra dels nostres propis interessos, que són els del país. Fora complexos!\nNúmero 47, primer quadrimestre de 2010\nEl Punt Comarques Gironines 13-04-2010 Pàgina 23\nUn veí de Perpinyà no entén per què el jutgen a Girona amb un intèrpret de francès si ell parla català\nAhmed Djalout, un home natural d'Algèria i resident a Perpinyà, no se'n sabia avenir ahir al migdia, a la sortida del judici de conformitat que va tenir lloc a la secció tercera de l'Audiència, que li haguessin posat un intèrpret de francès quan ell parla català perfectament.\nEn realitat la presència de l'intèrpret –i això li ho va explicar un dels agents dels Mossos d'Esquadra que el van conduir des de la presó– era perquè el judici es feia en castellà i l'acusat no dominava aquest idioma. Però Djalout li anava repetint a l'agent a la mateixa porta de la sala de vistes: «Però el català sí que el parlo i l'entenc.»\nAhmed Djalout va ser condemnat a tres anys de presó per un delicte de tràfic de drogues i a tres mesos de presó per un altre delicte de falsificació de documents, després que ell mateix hagués reconegut l'autoria dels fets i hagués acceptat la pena imposada.\nL'acusat va admetre que el 23 de gener del 2009 va ser sorprès en un carrer de Figueres per dos agents de la Guàrdia Urbana de paisà que van veure com entrava precipitadament en un cotxe que conduïa una dona i amagava un paquet sota el seient del copilot. Els agents van seguir aquell vehicle i quan el van poder fer aturar el van escorcollar, i sota el seient que ocupava l'acusat, el del costat de la conductora, hi van trobar un paquet que contenia 266,9 grams d'heroïna. D'altra banda l'acusat també va admetre que a les dependències policials es va identificar amb un passaport i un document d'identitat belgues que havien estat falsificats. L' advocat de la defensa de Djalout, Carles Monguilod, va manifestar ahir que demanarà la substitució de les penes de presó per l'expulsió de l'acusat del país.\n´La cuestión no es qué valenciano se ha de usar, sino que la lengua se hable´\nPresentació de la nova edició del "Diccionari nomenclàtor de les vies públiques de Barcelona"\nEditat per l'Ajuntament de Barcelona i compilat pel Sr. Jesús Portavella, expert en heràldica i onomàstica.\nLa presentació anirà a càrrec del Dr. Josep Moran (Universitat de Barcelona)\nDia: dijous, 6 de maig del 2010\nLloc: Ajuntament de Barcelona (plaça St. Jaume)\nFont: Societat Catalana de Llengua i Literatura\nSaber català facilita molt l'arrelament a Catalunya.


Elaboració de les directrius per a la incorporació dels valors del patrimoni cultural immaterial en els documents de planificació i en la gestió de les àrees protegides espanyoles. (Espanya, 2011)\nElaborar un manual de directrius per a la incorporació del patrimoni cultural immaterial en la gestió de les àrees protegides de l’Estat espanyol, amb la finalitat d'augmentar les oportunitats i el suport social per a la conservació de la natura. El manual anirà dirigit als responsables d’espais naturals protegits i altres actors, com ara entitats locals i associacions culturals, i formarà part de la col·lecció de Manuals d’EUROPARC-Espanya.\n- Definir i caracteritzar conceptes bàsics relatius als valors del patrimoni immaterial, a fi d’aconseguir una terminologia comuna entre custodis o responsables tradicionals de l’espai natural protegit, gestors, planificadors i usuaris.\n- Recomanar mètodes provats per al diagnòstic dels valors dl patrimoni immaterial.\n- Presentar una metodologia de referència simple per a la inclusió dels valors en les diferents fases de la gestió.\nEl document tindrà tres capítols bàsics, il·lustrats amb exemples concrets, que són:\n- Una descripció de la importància dels valors culturals intangibles i espirituals per a la gestió de les àrees protegides, tant a escala nacional com a internacional.\n- Una metodologia per a l’elaboració del diagnòstic del patrimoni immaterial des de la recopilació de dades als mètodes d’anàlisis i identificació de resultats.\n- El desenvolupament del procés en si, d’incorporació dels valors del patrimoni immaterial en les fases de desenvolupament d’una àrea protegida, des de la declaració de l’àrea protegida, a la planificació o gestió i fins a la seva avaluació.\nEls treballs desenvolupats per la Iniciativa Delos (UICN) i l’Associació Silene seran el punt de partida per a l’elaboració del manual. Silene participarà liderant l’acció i també en el grup de treball que es crearà per aquest efecte. S’espera que les administracions responsables dels espais naturals protegits puguin contribuir-hi participant de manera activa en el grup de treball i en els dos seminaris presencials, previstos per l'octubre del 2011 i el març del 2012, a més d'aportar estudis de cas.\nPel desenvolupament d'aquesta acció es compta amb el suport econòmic de l’Obra Social de CatalunyaCaixa i del Cabildo de Tenerife.\nLes persones interessades (membres d’EUROPARC-Espanya) a participar en aquest projecte han de posar-se en contacte amb l’oficina d’EUROPARC-Espanya abans del 25 d’abril per correu electrònic a: oficina@redeuroparc.org. Per d'altres temes, podeu adreçar-vos al coordinador del projecte, Josep Maria Mallarach, via: mallarach@silene.es


Ràdio Balaguer - La Paeria de Balaguer ajorna una setmana més l'agenda d'activitats, després de conèixer les noves mesures del Govern, que prorroga 15 dies les mesures sanitàries per a les comarques de la Noguera i el Segrià.\nLa Paeria de Balaguer ha decidit ajornar una setmana més l'agenda d'activitats després de conèixer les noves mesures del Govern, que ha prorrogat 15 dies les mesures sanitàries per a les comarques de la Noguera i el Segrià.\nSegons ha explicat el paer en cap, Jordi Ignasi Vidal, a Ràdio Balaguer, tot i que tal i com s'havien organitzat no es posava en risc la salut de cap participant, per responsabilitat col•lectiva i per solidaritat amb restauradors i comerciants han cregut oportú ajornem les activitats d'aquesta setmana al setembre esperant que la situació sigui més favorable.\nVidal ha agraït també la comprensió de la ciutadania davant decisions d'aquest tipus així com l'esforç del personal i els equips tècnics de la casa que aquests dies treballen amb la incertesa de si es podran dur a terme les activitats.\nLa Paeria de Balaguer manté, doncs, ajornades totes les activitats de l’agenda cultural dels propers dies com el cicle de concerts Música i Tapes, els Monòlegs , el zumba, i el cinema a la fresca.\nRecordem que aquesta mesura ja es va dur a terme, com sentíem, des del dijous dia 16 de juliol, a iniciativa primer de la Paeria i després per la prohibició, publicada al DOGC el passat 18 de juliol i que ordenava la suspensió de totes les activitats culturals, els espectacles públics, les activitats recreatives, esportives i d’oci nocturn, als municipis de la comarca de la Noguera que depenen de l'Àrea Bàsica de Salut de Balaguer.\nPel que fa al Mercat de les Rebaixes, previst per aquest divendres, la Paeria ha de mantenir avui converses amb els comerciants per decidir si s'acaba fent o no.\nEl jutjat de guàrdia de Lleida va ratoficar el passat divendres íntegrament la modificació i pròrroga de les mesures sanitàries per a 19 municipis de la comarca de la Noguera i 26 de la comarca del Segrià per un període de 15 dies.


FC Barcelona – Reial Madrid: Torna la passió - FC Barcelona\nHomeFutbolPrimer EquipNotíciesFC Barcelona – Reial Madrid: Torna la passió\nFC Barcelona – Reial Madrid: Torna la passió\nRoger Bogunyà - 26/10/2013 | 00:00\nHan passat pràcticament vuit mesos des de l’últim Clàssic, cosa que el fa més imprevisible Els principals dubtes se centren a l’eix de la defensa culer i al migcamp dels blancs Els últims bons resultats de l’equip d’Ancelotti el fan arribar al Camp Nou amb més confiança\nCristiano Ronaldo i Busquets, durant l'últim Clàssic al Camp Nou / FOTO: ARXIU FCB\nAcostumats a veure’ls cara a cara sovint, el Barça-Madrid d’aquest dissabte (18 hores, Canal+ Liga i GolT) es presenta amb més interrogants que els últims. Principalment, perquè tots dos equips no s’enfronten des del 2 de març, ara fa gairebé vuit mesos. En els últims temps aquesta circumstància no s’ha produït mai. Cal remuntar-se fins al 2010 per trobar dos Clàssics tan espaiats en el temps. És per aquesta raó que el Barça-Madrid d’aquesta tarda arriba amb més força que els últims. Torna la passió pel futbol.\nA tres punts\nAquesta incertesa, però, va més enllà de l’espai de temps transcorregut des de l’últim Barça-Madrid. Cal afegir-hi la bona trajectòria dels homes de Tata Martino durant tot el tram inicial de temporada, en què encara no han estat derrotats, i el bon moment blanc des de l’última aturada. Les dues victòries contra el Màlaga (2-0) i el Juventus (2-1) han retornat la confiança a un equip que havia quedat a cinc punts del Barça abans dels compromisos de seleccions. Ara n’és a tres.\nIncògnites a tots dos equips\nSerà, també, un Clàssic amb poques baixes clau i moltes incògnites. A l’apartat d’absències només hi figuren els lesionats Jordi Alba, Dos Santos i Afellay i els descartats Cuenca i Oier per part culer i Xabi Alonso per part madridista. Tot i les escasses baixes cap dels dos equips té un onze tipus definit.\nAl Barça, els principals interrogants són a l’eix de la defensa, on Puyol, Mascherano, Bartra i Piqué, que ha treballat al marge fins dijous, s’han de repartir dues places. Al Madrid els dubtes són al migcamp i a les bandes. La presència de Bale en l’onze inicial podria fer variar el dibuix blanc dels últims compromisos.


BENVINGUDES I BENVINGUTS AL CURS 2017-2018 | MCEP- País Valencià\nBENVINGUDES I BENVINGUTS AL CURS 2017-2018\nPosted on 26 Setembre, 2017 by MCEP-País Valencià\nAra que encentem un nou curs escolar, encetem també un nou curs del MCEP-PV. Venim amb les piles carregades i venim també amb molta il·lusió de seguir treballant, experimentant i compartint la pedagogia Freinet a les nostres aules. Alhora, enguany afrontem un repte molt gran per al nostre col·lectiu: la celebració del Congrés del MCEP al País Valencià.\nDivendres 15 de setembre ens van reunir per inaugurar el nou curs a Bonrepòs Roser, Lluís, Xusa, Jaume, i jo, Àngels. Quant a la nostra situació laboral d’enguany, Ferran treballa a Alzira, Lluís torna a casa, i per tant vindrà a les reunions, i Maria, està ben lluny. La resta continuem prop de casa, en els mateixos instituts o altres que també es troben prop. Hem de concretar quin dia ens va millor per reunir-nos: divendres vesprada, dissabte matí, o bé anem alternant.\nLa primera reunió ja ha estat molt fructífera. Roser ens va recordar la celebració dels 50 anys del MCEP-PV a la Facultat de Magisteri durant el mes de novembre. Nosaltres el dia 22 hi participarem tot presentant experiències reals que hem desenvolupat a l’aula. Estem tots i totes convidats i convidades a aquestos actes que de segur són molt interessants.\nPer altra part, Lluís s’encarregarà de coordinar el seminari de formació del CEFIRE, i Xusa, ja ens ha proposat un pla de treball per organitzar el congrés del MCEP, tot detallant tasques a fer al llarg del curs.\nFinalment, d’aquest inici de curs només ens queda destacar que ja hem decidit triar de manera definitiva el lloc del Congrés. Amb la fi de prendre una decisió determinativa, vam visitar per segona vegada els dos llocs candidats amb la fi de resoldre detalls i dubtes molt concrets. Després de xarrar entre nosaltres i mostrar els inconvenients i avantatges, hem triat i hem decidit que el Congrés del MCEP que es celebrarà al juliol del 2108 al País Valencià, serà a Godelleta.\nEns espera un gran any i un gran curs escolar. Benvingudes i benvinguts!\n← 44 congrés del MCEP a Albacete, del 4 a l’11 de juliol\nLa lectura que no falte\nJuan Platero en L’assemblea\nJuan Platero en Congressos futurs i tallers…\nJuan Platero en Encontre Tallers del cos i coe…\nJuan Platero en Com hem gaudit de la primera p…\nEnrique en Com hem gaudit de la primera p…


Consell: Per utilitzar aquestes dreceres “Ordre + tecla” per obrir pàgines en noves finestres en comptes de noves pestanyes, vés a Safari > Preferències, fes clic a Pestanyes i selecciona “⌘ + clic obre un enllaç en una pestanya nova”.\nCanviar pestanyes: fes clic en una pestanya de la barra de pestanyes (o utilitza la Touch Bar). Si hi ha més pestanyes de les que caben a la barra de pestanyes, llisca cap a l’esquerra o la dreta per la barra de pestanyes per desplaçar-te per les pestanyes.\nTambé pots prémer d’Ordre + 1 a Odre + 9 per seleccionar una de les primeres nou pestanyes. Activa aquesta opció de preferències al tauler Pestanyes de les preferències del Safari.\nObrir automàticament les pàgines en pestanyes o finestres: Vés a Safari > Preferències, fes clic a Pestanyes, fes clic al menú “Obrir pàgines a pestanyes en lloc de finestres” i selecciona una opció:\nTancar una pestanya: situa el punter sobre la pestanya a la barra de pestanyes i fes clic a la icona Tancar del costat esquerre de la pestanya.\nVeure tambéUtilitzar la Touch BarAncorar els llocs web visitats amb freqüència al Safari del MacTornar a visitar pàgines web que ja has visitat al Safari del MacVeure les pàgines web obertes en altres dispositius amb el Safari del MacGestos i dreceres del teclat per al Safari del Mac


L’atleta d’ultrafons Alexandra Panayotou iniciarà aquest dimecres a Girona el seu repte solidari - Ajuntament de Girona\nLa plaça del Vi serà el punt de sortida de l’últim repte de l’atleta d’ultrafons Alexandra Panayotou: recórrer 400 km sense parar passant per diferents localitats de les comarques gironines. Panayotou té previst sortir des de davant de l’Ajuntament de Girona aquest dimecres a les 17 h i arribar al peu de les escales de la Catedral aquest dissabte cap a les 20 h. L’atleta ha titulat aquest repte “Running4Her” i a través d’aquesta iniciativa, que fins ara no ha aconseguit fer cap dona, vol posar de manifest els valors de la igualtat, la solidaritat i la justícia entre homes i dones. A més, arran d’aquesta iniciativa Panayotou crearà una fundació en benefici de les dones.\nLa tinenta d’alcalde i regidora d’Educació i Esports, Isabel Muradàs, ha destacat que “es tracta d’un repte esportiu però que va molt més enllà, perquè darrere hi ha un projecte educatiu en el qual es treballen valors com l’autoestima i l’autosuperació”. En aquest sentit, l’atleta d’ultrafons ha estat treballant aquests valors tot l’any amb les alumnes de l’escola La Vall, de Bellaterra, i va portar a terme el concert solidari Singing4Her, al Teatre Municipal, el passat 8 de març.\n“Es tracta de molt més que un projecte esportiu, també és educatiu i femení, i a més serà el meu últim repte extrem, tot i que seguiré treballant en tasques solidàries”, ha explicat Panayotou, que ha volgut agrair tant a les institucions de Girona com als gironins i gironines el suport que li han donat aquests mesos. El representant territorial d’Esports de la Generalitat de Catalunya, Josep Pujols, i la coordinadora territorial de l’Institut Català de les Dones, Fina Surina, han encoratjat l’atleta irlandesa a assolir el seu repte i han mostrat la seva admiració pel que han definit com “un exemple i un model a seguir”.\nPodeu consultar més informació sobre el recorregut que seguirà i el repte al web www.alexandrapanayotou.com


Hotels a Tarragona | Hotel SB Express Tarragona 3* | Web Oficial®\nAparcament -50% de descompte. Preu final: 6.50€/nit*\n“ Per qüestions diverses he contractat els serveis d’aquest hotel en nombroses ocasions per allotjar la meva família. El servei meravellós, la ubicació perfecta, a prop del centre i al costat de l’hospital. Totalment recomanable.“\nDescompte per a Reserva Anticipada\nFins al -4% Més informació\nFins al -5% Més informació\nViure Tarragona millor que imagines\nDescansar al Mediterrani.\nDescobrir una cultura càlida i mil·lenària, basada en sentir i viure. Relaxar-te i gaudir. Descobrir la bella Tarraco, declarada Patrimoni de la Humanitat i eternament amb molt a oferir-te.\nEn un hotel situat a la part moderna, però en plena història. El punt de partida ideal a tots els racons que atresora la ciutat. Amb 90 habitacions que conviden a repetir l’experiència noranta vegades i viure-la sempre al cent per cent. Al teu viatge de negocis, amb la teva parella o la teva família.\nTres estrelles per donar-te molt més que un bon hotel. Lliurar les claus dels ambients més acollidors i creatius. Creure que la teva persona, les teves relacions, la teva humanitat i els teus sentiments són els nostres autèntics convidats.


Dillluns s'obren les inscripcions per a les activitats de l'Ateneu Municipal - Cultura - Rubí TV\nLa programació és molt diversa pel que fa a públics i propostes\nDilluns que ve, a les 10h, s'obriran les inscripcions per a les activitats de l'Ateneu Municipal, que novament es caracteritzen per la seva diversitat de propostes i de públics.\nHi haurà més d'una quarantena d'activitats, dedicades en gran part a les famílies, i de diversos àmbits com la cultura, l'entreteniment o la divulgació.\nLa música tindrà protagonisme amb els tallers de Música per a petita infància, adreçat a nens i nenes d'entre 0 i 5 anys; però també esdevindrà un dels eixos de la programació habitual com el Cicle de Jazz de l'Associació Jazz Rubí. Per aquest trimestre, hi ha programades actuacions de Jazzspirit & Josep Maria Farràs (20 d'octubre), Caracara (17 de novembre) i Pardellans & Heredia (15 de desembre).\nL'Ateneu també serà una seu de referència per a la música clàssica, amb el cicle Sala Clàssica que inclourà els espectacles Terra salada (16 de novembre) i Entre tecles i torrons (14 de desembre). També es recuperarà el cicle Conta'm una òpera, que ofereix una mirada divulgativa sobre aquest gènere musical seguint el fil de la programació estable del Gran Teatre del Liceu. Els actes programats dins d'aquest cicle seran una aproximació al llibret d'Il Puritani (11 d'octubre), Kàtia Kabànova (15 de novembre) i L'italiana in Algeri (29 de novembre).\nTornant a les activitats familiars, es tornarà a celebrar el cicle Teatre per a petita infància, que centrarà algunes de les seves funcions en festivitats tradicionals com la Castanyada i el Nadal, i també en dies assenyalats com el Dia Internacional per a l'eliminació de la violència envers les dones.\nEn el mateix àmbit d'activitats familiars, es tornaran a oferir els tallers de robòtica.\nL'Ateneu oferirà també formació en arts plàstiques, arts visuals, cultura digital i temes de caràcter sociosanitari. Molts d'aquests cursos i tallers s'han treballat en col·laboració amb altres serveis municipals.\nEn la vessant divulgativa, la nova programació inclourà tertúlies mensuals sobre història i patrimoni, a càrrec del Grup de Col·laboradors del Museu de Rubí; així com visites culturals i un seminari d'art, impulsat per l'Aula d'Extensió Universitària.\nPel que fa a l'activitat expositiva, l'equipament acollirà del 2 al 20 de novembre la mostra Rubí vibra!, amb motiu del Dia Internacional per a l'eliminació de la violència envers les dones; i del 23 de novembre al 19 de desembre, l'exposició del Casal d'Amistat Catalano Cubà José Martí Per molts anys, revolució!\nPer tal d'inscriure's a les noves activitats que es podran fer a partir del dilluns, 15 d'octubre, hi ha dues opcions: o bé a través d'Internet, a la web cursos.ajuntamentrubi.cat, o bé de manera presencial al propi Ateneu municipal.\nRequereixen inscripció prèvia els cursos i tallers, les propostes familiars Robòtica familiar, Música per a petita infància, Teatre per a petita infància, el cicle Conta'm una òpera, les activitats de l'Aula d'Extensió Universitària i la formació per a entitats de l'OASE.\nL'Ateneu també és la seu de l'Oficina d'Atenció i Suport a les Entitats (OASE), que ofereix la seva programació de formació per a entitats a partir del 16 d'octubre, així com d'altres iniciatives i serveis, com és el cas del programa Voluntariat per la Llengua, el Punt d'atenció de l'Aula d'Extensió Universitària, les Nits d'observacions astronòmiques, l'Espai d'atenció, suport i ajuda oncològica, els Grups d'alfabetització per a persones nouvingudes o l'espai Dimecres Manetes.\nEtiquetes: Ateneu, cursos, programació, activitats


Història de la Copa del Rei – Noticies en Valencià de València Castelló i Alacant\n25 mayo, 2017 vlcseo 324 Views 0 Comments\nEs va instaurar en 1902 com a Copa de la Coronació, en honor al rei Alfonso XVIII\nLa Copa del Rei és un dels tornejos de futbol més importants del nostre país. No obstant açò, no tothom coneix la seua història, les seues peculiaritats o l’evolució del seu nom.\nSorgeix a Madrid fa més d’un segle. Al maig del 1902 es va disputar el “Concurs Madrid de Foot-Ball” com una de les celebracions per la pujada al tron espanyol d’Alfonso XIII. Els fundadors del Madrid Foot-ball, conegut en l’actualitat com Reial Madrid, Carlos i Juan Padrós, es van encarregar d’impulsar aquesta competició, que, al principi, es va dir “Copa de la Coronació”. Va ser el periòdic El liberal qui va difondre quins eren els equips que jugarien la primera edició el 13 de maig en l’Hipòdrom de la Castellana.\nArran de l’èxit, Carlos Padró va optar per organitzar una competició de futbol anual en la qual jugaren els millors conjunts d’Espanya, i en la qual el guanyador rebera una copa lliurada pel monarca. El primer any d’aquesta competició data de 1903 i van anar tres equips els que la van disputar: el Club Español de Foot-ball de Catalunya, el Madrid Foot-ball de la regió central i el Atletic Club de la zona nord. Després de la victòria de l’Athletic Club, a Madrid, per afinitat, es va fundar l’Atlètic de Madrid.\nEl torneig es va celebrar sempre en la capital madrilenya els primers anys, fins que en 1909 es va decidir que tindria lloc en la ciutat de l’equip guanyador de l’edició anterior. També en 1909 es va crear la Federació Espanyola de Clubs de Foot-ball, una associació que reunia als equips més importants del país i organitzava les competicions.\nEn les primeres edicions del torneig van ocórrer dos fets insòlits. En 1904, quan l’Athletic Club de Bilbao va guanyar la competició, malgrat no haver jugat la final, a causa de la lesió d’un jugador. El segon va ser l’any 1910 i es va repetir en 1913, quan es van produir dos campionats en el mateix any a causa de desavinences entre els clubs, que, en ocasions, fundaven el seu propi torneig.\nNo obstant açò, a partir de la dècada dels vint, el futbol a Espanya va començar a consolidar-se i a cobrar cada vegada més popularitat. A causa d’açò, la revista d’esports Gran Vida va dedicar el seu nombre de desembre de 1924 al campionat de futbol. Aquest èxit va desencadenar la popularitat d’alguns grans jugadors com José Samitier o Ramón Polo, popularitat que va començar a ser explotada per empreses, les quals es lucraban amb la imatge dels futbolistes.\nEn 1936, a causa de l’esclat de la Guerra Civil, la competició es va suspendre. Tres anys més tard, en 1939, es va reprendre denominant-se “Torneig Nacional de Futbol”, i l’any següent va passar a cridar-se “Torneig del Generalísimo”. En aquest moment, l’Athletic Club de Bilbao, un dels equips més importants, va perdre bastants jugadors a causa de l’exili.\nEl general Francisco Franco, després de prendre el poder, va pressionar perquè Espanya fóra inclosa en la FIFA a causa de la popularitat d’aquest esport. Alguns dels jugadors més coneguts d’aqueixa etapa van ser Agustín Piru Gaínza, Jose Luis Panís i Telmo Zarra. A partir de 1976, el torneig va tornar a canviar el seu nom i va passar a cridar-se tal com li coneixem actualment, “Copa del Rei”.\n– Blog BNE: Quan la Copa encara no ho era: http://blog.bne.es/blog/cuando-la-copa-del-rey-aun-no-lo-era/\n– Vídeo relacionat: https://youtu.be/ok7x-j-vtlw\n← Alfonso Novo: “la tramitació del canvi de noms de carrers és un vertader nyap”\nJesuitas de Alicante, centro referente en la preparación de oposiciones de magisterio →\n• Després que ho advertira el Grup Popular en la comissió de Cultura en la qual es va aprovar la


El Barça haurà de tombar el Sevilla per ser a la final - Regió7 :: El Diari de la Catalunya Central\nEl Barça haurà de tombar el Sevilla per ser a la final\nCatalans i andalusos jugaran dimecres i després dos partits en quatre dies, el de lliga al Pizjuán el 28 de febrer i el de tornada de Copa al Camp Nou\nagències. madrid 05.02.2021 | 23:20\nGriezmann i el sevillista Acuña en l'1-1 de lliga al Camp Nou lfp\nGriezmann i el sevillista Acuña en l'1-1 de lliga al Camp Nou\nEl Sevilla i el Barça es veuran les cares, a partir de dimecres que ve, en una de les semifinals de la Copa del Rei, segons el sorteig que es va fer ahir a Las Rozas. El partit d'anada es disputarà a Nervión a partir de les nou del vespre i la tornada no arribarà fins gairebé un mes més tard, el 3 de març, a la mateixa hora. Aquest enfrontament, el de tornada al Camp Nou, arribarà només quatre dies després que tots dos s'hagin enfrontant en territori sevillista en partit de lliga, en un duel que pot ser important en la lluita que tots dos, juntament amb el Reial Madrid, tenen per la segona posició de la competició de lliga.\nEl darrer cop que el Barça i el Sevilla es van enfrontar en la Copa del Rei va ser en la final del 2018, al Wanda Metropolitano, en un partit en què no hi va haver color i en què els blaugrana es van imposar per 5-0. Històricament, el Sevilla també va ser el primer equip que va eliminar d'una competició el Barça de Guardiola. Va ser justament en aquest torneig, la Copa del 2010, quan va vèncer per 1-2 al Camp Nou i un gol de Xavi no va ser suficient en el partit de tornada al Pizjuán, en què va destacar l'actuació miraculosa del porter Palop.\nQui passi aquesta eliminatòria jugarà la final, a la Cartuja, contra el triomfador de l'altra, entre l'Ath-letic de Bilbao i el Llevant. L'anada, dijous vinent, i la tornada, el proper 4 de març.


Paios: Huertas, Udina, Estadella, Batalla\nJ. M. Huertas Claveria.\nQuan ens anem fent grans anem deixant amics pel camí. Alguns els perdem perquè ens hi discutim o perquè s’han van a viure lluny de nosaltres. D’altres, simplement, perquè la mort se’ls emporta. De tant en quan, a aquests amics que ja no hi són, t’agradaria demanar-los què pensen de les coses que passen ara.\nHo pensava dijous 26 de juny quan assistia a l’acte de presentació de la web que recull la trajectòria i el treball de Xavier Batalla. Es titula 'El món és una idea', el mateix títol que portarà el llibre pòstum que sortirà a la tardor. ¿Què diria Batalla del debat actual sobre la independència de Catalunya? Difícil exercici. Molts companys i companyes m’han sorprès amb el seu posicionament entorn aquesta qüestió.\nJo diria que Batalla, persona acostumada a viatjar com va ser, optaria per una fórmula de convivència que no creï noves fronteres. Però ja us dic que no m’atreveixo a parlar per boca de ningú.\nMiro enrere i penso en d’altres companys i amics periodistes que ja no hi són. Josep Maria Huertas Claveria, Ernest Udina, Jordi Estadella,... ¿serien independentistes? ¿Federalistes? ¿Aportarien idees noves?\nDels tres, Huertas era el més “catalanero”. Jo el situaria en l’independentisme, però segur que duria la contrària als sobiranistes més fanàtics. Udina era el més europeista. Me l’imagino, com jo, argumentant que la independència de Catalunya va en direcció contrària als Estats Units d’Europa que volem construir. I Estadella potser seria el federalista més convençut. Tants anys al 'Un, dos, tres, responda otra vez' xoquen amb “Espanya ens roba” o el nou lema de “Espanya ens frena” de la factoria mediàtica independentista.\nPerò ni el Josep Maria, ni l’Ernest, ni el Jordi, ni el Xavier hi són per confirmar-me o desmentir-me les meves suposicions. M’hauré d’espabilar sense ells. Les banderes es poden canviar. Avui poden portar un estel o no dur-lo. Les fronteres poden canviar. Poden diluir-se dins d’Europa o marcar límits amb Espanya. Els amics que se’n, però, malauradament, no es poden canviar ni substituir.


El narcís | Garden Center Bordas\nEl narcís, la planta del mes\nDe color groc brillant a blanc com la neu, de vegades coronat amb una corona de color taronja brillant, aquest és el primer presagi que la primavera mereix ser el centre d’atenció en aquest moment! És la manera perfecta de portar una certa alegria a aquests últims mesos d’hivern. Res porta millor la primavera com el narcís. Els bulbs amb brots verds i suaus tiges desemboquen en fabuloses flors trompeta .\nNo només els narcisos són vistosos, sinó que alguns també alliberen una fragància deliciosa que també és molt suggerent de la primavera. Posar narcisos del mateix color dóna un aspecte modern de gran abast , mentre que la barreja de diferents varietats té un efecte lúdic i alegre . A més si fem servir testos fetes de materials llisos, funcionals, com el metall i el plàstic, poden donen un aire molt modern o campestre com la fusta polida.\nFlors dobles , simples o tacades , de grans flors grogues solitàries o petits raïms de flors blanques : hi ha 88 varietats diferents de narcisos , classificats en dotze categories. Tots es remunten al seu origen salvatge , que s’ha anat conreant en l’hemisferi nord des de temps immemorials . Les varietats que coneixem aquí es distribueixen principalment al nord d’Europa des d’Espanya i Portugal.\nCures del narcís\nEls narcisos creixen i floreixen millor quan tenen un munt d’humitat, de manera que no permeten que el sòl s’assequi. La quantitat d’aigua determina la part alta que poden arribar a ser. Cal conrear amb el màxim de llum possible .\n← L’enciam, com a verdura d’hivern\nEl que no saps sobre els germinats. Qué cal tenir en compte? →


A PEU: Caminant a poc a poc s'observa millor la vida: George Orwell i les seves regles\nGeorge Orwell i les seves regles\nPer començar, reconec que no sé escriure i que m'agradaria saber-ne més. A l'hora d'escriure m'agrada ser senzill i directe. No m'agrada l'estil recarregat i, a vegades, m'abstinc de posar certes paraules per aquest mateix motiu.\nPer això m'ha agradat trobar aquestes regles de George Orwell, que era un bon escriptor i, sobretot, un bon periodista. Segurament per aquest mateix motiu el setmanari britànic The Economist encapçala el seu llibre d'estil amb sis regles d'escriptura d'Orwell:\nAquestes regles són les següents:\n1) Mai utilitzis una metàfora, símil o qualsevol altra figura d'estil que ja hagis llegit moltes vegades.\n2) Mai utilitzis una paraula llarga quan puguis reemplaçar-la per una de curta.\n3) Si pots escurçar una frase, escurça-la.\n4) Mai utilitzis el mode passiu quan puguis utilitzar l'estil actiu i directe.\n5) Mai utilitzis una expressió estrangera o científica si existeix un equivalent en la teva llengua.\n6) Trenca qualsevol d'aquestes regles si t'obliguen a escriure alguna cosa que soni fatal.\nEls que som simples afeccionats ho fem com podem. Però el cert és que d'escriure se n'aprèn escrivint i cal llegir molt per escriure una mica bé. Són dues coses que van lligades i que massa vegades no se'ls hi dóna importància. De totes formes, he de dir que estic completament d'acord amb aquestes normes i justament -sense saber-ho- és el que procuro fer la majoria de les vegades.\nPublicat per Jaume Pubill Gamisans a 19:24\n▼ de juny 2010 (29)


Sant Boi Notícies – Solidaritat amb els treballadors de Fercable\nSolidaritat amb els treballadors de Fercable\nmar 07, 2012 Ajuntament, Comerç i empresa, Negocis Comentarios desactivados en Solidaritat amb els treballadors de Fercable\nEl ple de l’Ajuntament de Sant Boi de Llobregat ha aprovat una moció per mostrar el seu recolzament als 95 afectats per l’ERO de l’empresa situada a Sant Vicenç dels Horts.\nLa moció, promoguda per Plataforma per Catalunya (PxC), va ser aprovada amb els vots a favor de PxC, PSC, ICV i CiU i l’abstenció del PP, i donarà suport a les accions que emprengui el comitè d’empresa de Fercable, per tal de minimitzar els efectes del tancament sobre els treballadors.\nLa direcció de Fercable, empresa, filial del grup italià Prysmian, que fabrica fils per a cables elèctrics, on treballaven 25 santboians, ha anunciat l’atur de l’activitat a la seu de Sant Vicenç i el seu proper trasllat a altres localitats del país. És una de les primeres empreses que afronta un ERO que serà regulat segons la nova reforma laboral. Prèviament a la moció acordada a Sant Boi, l’Ajuntament de Sant Vicenç dels Horts va acordar demanar a la Generalitat ajut per als 95 treballadors afectats.\nDia Mundial del Ronyó, un dia contra la malaltia renal crònica Acord del Club Ciclista amb AR Motors


ORIENTACIÓ ACADÈMICA I PROFESSIONAL: 2013\nXERRADA ORIENTACIÓ ACADÈMICA 2013-2014\nUs deixo el power point que vam passar a la reunió d'orientació acadèmica que vam fer amb les famílies el passat dijous 14 de març:\n<iframe src="http://www.slideshare.net/slideshow/embed_code/17223006" width="476" height="400" frameborder="0" marginwidth="0" marginheight="0" scrolling="no"></iframe>\nPublicat per silvia a 5:46 Cap comentari: Enllaços a aquest missatge\nJa ha començat el període per fer la inscripció a la prova d'accés a cicles de grau mitjà:\nA) Inscripció: S’ha de fer per Internet, des de la pàgina web del Departament d’ensenyament: http://www.gencat.cat/ensenyament (la inscripció queda formalitzada quan s’ha fet el pagament de la taxa corresponent als drets d’examen)\nB) Període de preinscripció: de l’11 al 21 de març\nC) Presentació de la documentació a l´Institut assignat: del 8 al 17 d’abril\nD) Prova : 2 de maig de 2013, a les 16h.\nEn aquest enllaç podeu entrar al portal d'ensenyament per fer la inscripció via telemàtica:\nPublicat per silvia a 1:55 Cap comentari: Enllaços a aquest missatge\nDossier Orientació acadèmica famílies\nAqui teníu el dossier d'orientació que hem confeccionat per consultar les diferents sortides després de l'ESO.\nPublicat per silvia a 4:24 Cap comentari: Enllaços a aquest missatge\nQUÈ FEM AL MEDITERRÀNIA? CURS 2012-2013\nCom ja sabeu, l'orientació acadèmica i professional ha de ser el suport a l'elecció autònoma d'una persona, ja sigui d'uns estudis o d'una professió, mitjançant la informació contrastada, una anàlisi i una reflexió sobre els interessos professionals, les seves aptituds i les seves competències, la seva personalitat i els seus valors ocupacionals. Per aquests motius, conscients de la importància d’oferir una bona orientació acadèmica i professional als vostres fills i filles que cursen 4t d'ESO, aquest curs 2012-2013 s’engegaran des del centre una sèrie d’actuacions que esperem que els ajudin a definir el seu itinerari acadèmic laboral.\n● Tallers de preparació de currículum vitae i entrevistes realitzats per l'entitat local Eina. Es realitzaran al llarg del mes d'abril.\n● Activitats de tutoria sobre orientació acadèmica i professional des d'una perspectiva coeducativa mitjançant els materials del programa Ni més ni menys. Durant els mesos de març, abril i maig es dedicaran les sessions de tutoria a treballar l'orientació acadèmica.\n● Xerrades informatives de PQPI: es realitzaran al centre diferents xerrades per a informar els alumnes d'aquests Plans de Formació.\n● Bloc d'orientació acadèmica i professional de l'institut Mediterrània, ubicat a la nostra pàgina Web, on trobareu recursos que us proporcionaran eines per a la presa de decisions vocacionals dels vostres fills i filles.\nSi entreu per la web heu de clicar sobre “Després de l'ESO... què?\nSi entreu al bloc directament: orientacioo.blogspot.com.es\n● Sortida al XII Espai de l'estudiant que tindrà lloc a Valls (Alt Camp) el divendres 8 de març. Es tracta de la Fira d'Ensenyament de les comarques de Tarragona que compta amb el suport del Departament d'Ensenyament amb professionals que orienten la comunitat educativa en la presa de decisions sobre el futur acadèmic i professional de l'alumnat.\n● Xerrada informativa adreçada a les famílies. Prevista per al dijous 14 de març.\nAixí mateix, us vull recordar que des del portal del Departament d'Ensenyament, Família i escola, ubicat al Web de l’institut, trobareu un recull exhaustiu de recursos sobre les diverses etapes escolars, que us poden resultar útils per trobar orientacions i recursos per fer el seguiment escolar dels vostres fills i filles.\nEspero i desitjo que totes aquestes actuacions els proporcionin la informació suficient i l’orientació necessària per triar les opcions més adequades als seus interessos i aptituds, d’acord amb les ofertes acadèmiques i professionals existents, tant durant l’escolarització com en l’accés a estudis o activitats posteriors.\nPublicat per silvia a 12:34 Cap comentari: Enllaços a aquest missatge\nEtiquetes de comentaris: Què fem al Mediterrània?


Sitges vol captar nòmades digitals – Comunicatur\nHome/Destinacions/Sitges vol captar nòmades digitals\nTurisme de Sitges ha iniciat una campanya de promoció per promoure’s com a destinació per acollir perfils professionals que poden teletreballar durant llargs períodes fora de les seves residències habituals.\nSitges es presenta com una ubicació que combina el temps de feina amb activitats d’oci i lleure a l’aire lliure una vegada finalitzada la jornada laboral. Els ‘Nòmades Digitals’ són professionals que tenen un poder adquisitiu mig-alt que poden exercir la seva feina fora de l’oficina en períodes que pot arribar a ser superiors a les tres setmanes. “Són un segment en augment i complementari al turisme de negocis, un dels grans afectats per la pandèmia a Sitges”, comenten des de la regidoria de Turisme de Sitges.\nLa campanya se centra en captar professionals/turistes de la resta de Catalunya, Espanya, Regne Unit i França. La publicitat estarà activa fins la Setmana Santa i han previst impactar en els suports digitals de National Geographic Viajes, al diari The Times del Regne Unit, i a Le Figaro francès.\nL’ajuntament pretén afavorir l’ocupació en els allotjaments turístics i incrementar la despesa a la destinació en un any que es preveu de recuperació turística després de dos anys d’incertesa.


Records del PEN Club - Opinió de Mercè Ibarz - VilaWeb\nUna lliçó d’Eugene Schoulgin, el Comitè d’Escriptores, la Marçal i Carles Torner, la Conferència Mundial de Drets Lingüístics...\nEl jardí de l’Ateneu Barcelonès, on tantes converses s’han envolat i fructificat (fotografia: arxiu).\nFaig poca vida literària i només en una ocasió m’he implicat en les estructures associatives del ram, en la junta del PEN Català, entitat que aquests dies ha saltat als titulars per raons que indirectament motiven aquestes ratlles i que com que aquest diari ja les ha divulgades prou no hi insistiré. No, em mou una altra cosa. Em mouen els bons records. És una cosa que dec al PEN.\nUna de les lliçons més boniques i fermes d’aquells anys, durant la presidència de Jordi Sarsanedas, la vaig reconèixer –les lliçons no es donen ni es reben, les reconeixes tu– un vespre que fèiem l’assemblea anual de socis i a mi em tocava donar compte de les actuacions d’aquell any del Comitè d’Escriptores. Havíem estat molt actives, seguint el lideratge de Maria-Mercè Marçal, que en va ser la gran impulsora ben bé fins a la seva mort, com aquell qui diu. Una part dels socis presents, senyors granadets, no acabaven d’acceptar el protagonisme que les escriptores teníem llavors al PEN. Vaig parlar doncs sense gaires contemplacions, amb la poca mà esquerra que tinc quan trobo que la situació no es mereix cap esforç de seducció. En acabat, l’escriptor nòrdic que aquell any ens acompanyava es va acostar a la taula i em va felicitar: ‘Molt bé, no et sàpiga greu ni el to ni el posat. Al PEN tots i cadascun de nosaltres hem de parlar i intervenir tal com som, cadascú tal com és. No som un partit polític, l’assemblea no és un parlament, res de tot això. Som un espai de valors i de free speach, de discurs lliure.’ Per fi vaig poder somriure i donar les gràcies.\nEra Eugene Schoulgin, del PEN Internacional. Me n’he recordat moltes vegades, d’aquesta lliçó. I ara m’ha retornat, amb força. No és que la tingués retirada, sinó que quan en la difícil assemblea d’aquesta setmana, mentre parlava qui va prendre el relleu del president Sarsanedas –que ho va ser durant una etapa llarga, del 1983 al 2001– i vam haver de sentir que fins llavors, fins a la seva pròpia presidència, el PEN havia estat ‘invisible’ [sic], els records d’aquells anys em van tornar al galop. I tota aquesta setmana, fins a escriure aquestes ratlles, no han fet sinó confirmar que són molt bons records.\nVaig conèixer i tractar llavors tres grans activistes culturals, a més dels que ja coneixia i tractava (Jordi Sarsanedas, Joan Rendé i Agustí Pons, que m’havia proposat per formar part de la junta quan ell va plegar). La Marçal, la coneixia i havíem parlat en diverses ocasions, però no l’havia tractada tant com ho vaig fer a partir de llavors, una herència de complicitats que dec al PEN. Isidor Cònsul, que encara no era l’editor que seria, va ser el segon activista que em vaig trobar, infatigable i decidit. I Carles Torner, de qui no sabia res sinó que era poeta, i de qui aviat vaig descobrir el talent innat per a les relacions associatives, l’encant personal i l’àmplia mirada sobre totes les coses que el caracteritza i que l’ha dut a ser el director executiu del PEN Internacional, a Londres. La complicitat entre ell i la Marçal feia goig de veure, de sentir, d’escoltar.\nVa ser en Torner, poliglot, qui va tenir la bona idea de portar algú de la junta internacional a les assemblees locals. Per això l’Eugene era aquell vespre a la seu del carrer de la Canuda, a l’Ateneu Barcelonès, on després vam conversar al meravellós jardí. Noruec de naixement, del PEN suec per raó de residència, viatger de llarga volada, l’escriptor i poliglot Eugene Schoulgin (1941) era, és, un conversador fenomenal. Un dels seus avis era rus i ell també parla aquesta llengua. El 2001 va portar Anna Politkòvskaia al congrés del PEN de Londres, on va engegar una campanya internacional de diversos centres locals de l’entitat en suport d’ella, que la va dur tres cops a Barcelona.\nEl 1996 es feia aquí, a Barcelona, la Conferència Mundial de Drets Lingüístics propiciada en gran manera pel PEN Català, oberta a l’Aula Magna de la Universitat de Barcelona. Ací en teniu més notícia.\nSón alguns dels meus records d’aquells anys a la junta del PEN. També, el discurs durant un altre sopar anual a càrrec de Jane Spender, llavors secretària del PEN Internacional, sobre la fundadora del PEN, Catherine Dawson Scott, i com va activar el PEN a partir de l’acolliment, la vida social i els sopars on la gent es reunia per pensar què fer i com fer-ho. Potser al PEN Català li cal ara, a més de fer net de les pràctiques abusives i la seva manca de control per part de la junta corresponent, que ja no hauria a partir d’ara de poder al·legar cap ignorància, tornar als orígens de la fundadora Dawson Scott.


La policia holandesa avisa a Mossos que ha localitzat a un desaparegut donat per mort mentre practicava submarinisme a Roses – Actualidad\nLa policia holandesa va alertar el passat 1 d’agost als Mossos d’Esquadra que s’havia localitzat a un empresari la desaparició va ser denunciada a la fi de novembre de 2017 i per la qual el jutjat d’instrucció 6 de Figueres ha obert diligències l’1 de desembre d’aquest any. L’home, segons TV3, va ser detectat en un control de l’aeroport de Shipol i es tractaria d’un empresari espanyol amb problemes econòmics. Se sospita que Miguel Palomino, de 43 anys i doble nacionalitat espanyola i belga, segons publica La Vanguardia, va poder haver fingit la seva desaparició quan practicava submarinisme a la costa de Roses, a l’Alt Empordà. El fals desaparegut no va poder ser detingut perquè no existeix cap ordre de detenció internacional contra ell, ja que estava donat per desaparegut. El Tribunal Superior de Justícia de Catalunya ha desmentit que el jutjat de Figueres hagi emès una ordre de detenció, sinó que simplement va arxivar la causa per desaparició el 5 d’agost. Per ser investigat el cas es necessitaria una denúncia, que en aquest moment no existeix.\nSegons diversos mitjans l’home, que realment no havia mort, va contractar diverses assegurances de vida, dos d’ells de manera recent. Va viatjar amb la seva germana, que va ser la de donar l’avís d’emergència el 17 de novembre de 2017, alertant que el seu germà havia desaparegut. Bombers de la Generalitat, Salvament Marítim i Guàrdia Civil li va buscar durant 8 dies fins donar-lo definitivament per desaparegut.


El món de Mariona i la síndrome de Williams: de febrer 2011\nMireu aquest conte emotiu sobre la discapacitat. És a partir de 6 anys i està recomanat per la FEAPS. Explica d'una manera aparentment senzilla la discapacitat d'en Gerard i com gràcies a l'ajuda de la gent que l'envolta pot arribar a superar-se, tot i ser el mateix.\nA més a més l'he penjat en castellà perquè porta un tema fantàstic, "Married Life" de Michael Giacchino de la banda sonora de "Up"\nEl Cazón de Lorenzo\nPublicat per Carol Martí Grau a dissabte, de febrer 19, 2011\nEtiquetes de comentaris: conte, El cassó del Gerard, FEAPS\nAhir vam anar a veure l'espectacle musical Geronimo Stilton al teatre Condal de Barcelona, ens ho vam passar tan bé que no he pogut resistir la temptació de fer-vos la recomanació, és perfecte per tota la família i encara hi sou a temps! Els nens no van avorrir-se ni per un segon i els adults tampoc. La posada en escena combina el 3 D i la música és perfecte! La Mariona desprès de dos hores amb entreacte inclòs encara em demanava més! A més a més vam tenir l'oportunitat de saludar a la bruixa (La Lloll) i això ja va ser massa!!!! Des d'aquí vull enviar la meva felicitació a tot l'equip, va ser un viatge FANTÀSTIC.\nPublicat per Carol Martí Grau a dilluns, de febrer 07, 2011\n"El cassó del Gerard". conte d'Isabelle Carrier.Ba...


Ponsarnau: “Divina Joventut té un nivell competitiu alt, serà un partit molt dur”\nL'entrenador de Valencia Basket, Jaume Ponsarnau ha assenyalat en la prèvia del partit de la jornada 15 de la Liga Endesa en la pista del Divina Seguros Joventut (diumenge 6, 12:30h, Olímpic Badalona, Movistar Deportes) que el seu equip ha de “entendre que serà un partit de quaranta minuts o més molt dur. Hem de sobreposar-nos o buscar la forma de jugar contra la seua duresa i trobar la nostra inspiració, el nostre joc i als nostres jugadors. I tindre un bon nivell defensiu. Tal volta no puguem tindre el seu nivell de duresa però sí un nivell d'activitat, d'intensitat i de concentració que ens permeta a partir de la defensa tindre el ritme del partit”.\nDesprés d'aconseguir el triomf en el partit intersetmanal davant Unicaja i encadenar el nové triomf consecutiu, el tècnic taronja va valorar l'evolució destacant que “l'equip ara és capaç de conjugar en la pista un nivell d'energia alt, un nivell de concentració alt i un nivell d'intensitat alt, tant en atac com en defensa. I això ens permet tindre això que anomenem to per a poder competir contra molt bons equips. A pesar, com en el partit del dimecres, de tindre un percentatge baix de tres punts i tirar deu tirs lliures menys que el rival. Veiem que l'equip no depén només de l'encert, sinó que té la confiança de dependre també del seu treball, de la seua energia i del seu esforç”.\nSobre el seu rival del diumenge, Ponsarnau ha comentat que el Divina Seguros Joventut “és un equip que està mostrant un nivell competitiu molt alt i molt bo. Especialment a casa però no només a casa, on estan trobant a partir dels seus bases molt joc de creació. I Dakota Mathias a partir de la recuperació de la seua lesió els dóna un joc de molt bon tirador. I tot este joc especial que tenen amb els seus quatres. Però crec que un dels punts de millora més importants que han tingut ha sigut que Todorovic ha anat agafant la forma i ara és un jugador molt resolutiu, no només per a la creació sinó també per a l'execució dels punts”


Pere Batllori: Epíleg Gran Pedals 2009\nRutes totalment recomanables tan si feu Pedals de Foc, com si feu Pedals d’Occitània, o millor encara si feu les dues. Els recorreguts, els paisatges són una passada.\nCom en tota excursió que tingui a veure amb la muntanya:\nFer el recorregut segons les possibilitats de cadascú, compte amb voler fer més del que es pot. Planificar les etapes segons el nivell de forma.\nSempre cal guardar un marge pels imprevistos: el temps, les avaries.\nMenjar sovint, portar aigua, en fi el que ja sabeu.\nEscolliu els companys de viatge perquè passareu moltes hores plegats i convé portar-se bé. Jo en el meu cas vaig tenir molta sort amb els meus.\nsoc en miquel de medinya, estic em tu pere molt de parc natural i no anem em bici que s ha de conserva pero el 4x4 carregats de turistes que pagant aquets no xafen res.\nmolt be les rutes ha de ser molt maco


Entre el descans i la diversió - Ripollès Digital\nEntre el descans i la diversió\nDes de fa setmanes, diversos veïns del carrer Nou de Camprodon, els propietaris d’una discoteca i l’Ajuntament de la vila debaten com es poden evitar les molèsties que genera aquest establiment d’oci nocturn durant les nits dels caps de setmana i dies assenyalats. D’entrada pot semblar senzill, però no ho és. Només el diàleg i la voluntat d’arribar a un acord pot facilitar la convivència que reclamen els veïns, una convivència a on caben tots.\nPer una banda, les famílies que denuncien les molèsties que els impedeixen dormir tenen raó. Algunes d’elles durant la setmana treballen a Barcelona i àrea metropolitana i busquen a Camprodon el descans i la desconnexió. És cert també que el soroll pot arribar a impedir el descans per a ells i els seus fills menuts, com exposen, i una pèrdua en la qualitat de vida. Però també és cert que el que ara són nens d’aquí a uns anys seran joves. Voldran els pares llavors que surtin de la vila els caps de setmana?\nL’altra cara de la moneda la tenen els joves que freqüenten aquest històric establiment existent des de fa molts anys a la població i que és una autèntica icona pel lleure de Camprodon. Si tanca aquest establiment on anirà el jovent? Hauran de sortir de “marxa” a altres viles amb els riscos que comporta? Suposarà un desarrelament de les opcions de lleure que els pot oferir Camprodon, que igual que altres viles de la comarca els costa implicar els joves a la vida del poble perquè se’n van?\nI els propietaris que se l’han jugat amb una inversió en un establiment que no l’han projectat ells sinó que ja hi era, han de pagar les conseqüències? Si compleixen totes les normatives i tenen els permisos corresponents, amb quins arguments legals es pot sancionar l’establiment?\nDéu ni do, tot plegat és un munt de preguntes que sovint les seves respostes ens contradiuen, xoquen, convergeixen i tornen a estar en punts opostats.\nEn aquest apartat també és cert que a vegades paguen justos per pecadors: per alterar l’ordre públic i higiènic al carrer, no s’hauria de permetre. Clar que també els joves fumadors, cosa que hauríem de dir que no ho han de fer, però sabem que hi ha una altra realitat, surten al carrer perquè a l’interior està prohibit. Tot plegat suposa una situació que ara s’ha despertat a Camprodon, però de ben segur que existeix a moltes altres poblacions d’arreu. La solució, que no serà fàcil, passa per la voluntat d’entesa. Si d’entrada hi ha posicionaments dràstics malament, perquè el que passarà és que hi haurà tensions i mal avinences en una població petita que és el que menys convé. Control d’horaris, augmentar la presència de vigilància nocturna, i una mica de tolerància per part dels veïns en acceptar que es resideix en un lloc on hi ha una discoteca històrica. Aquests poden ser elements que ben posats i amb ganes d’entesa poden pal·liar els efectes d’una polèmica que ha sorgit d’una realitat però que sense ganes d’acords pot augmentar molt més.